Har vi respiratorer nok?

Sundhedstyrelsen vurderer, at epidemien kan komme til at belaste sundhedsvæsenet til det ydereste uden de nuværende tiltag mod spredningen af coronavirus.

Sundhedsvæsenet kan lige nu levere maksimalt 1.060 respiratorpladser til patienter med Covid-19.

Sundhedsstyrelsen vurderer, at der kan blive brug for op til 990 respiratorpladser på epidemiens top. Det er vel at mærke, uden at man har taget højde for effekten af de mange tiltag mod spredningen af smitte.

Forventningen er, at regeringens tiltag flader kurven ud, så spidsbelastningen bliver mindre.

Kilde: Sundhedsstyrelsens seneste risikovurdering.